ai4bharat/Pralekha huggingface dataset:
ఆర్ధిక వ్యవహారాల మంత్రివర్గ సంఘం
భారతదేశంలో 15,000 కోట్ల రూపాయల పెట్టుబడి తో ముడిపడిన మెసర్స్ యాంకరేజ్ఇన్ ఫ్రాస్ట్రక్చర్ ఇన్వెస్ట్ మెంట్ హోల్డింగ్ లిమిటెడ్ తాలూకు ఎఫ్ డి ఐ ప్రతిపాదనకు ఆమోదం తెలిపిన మంత్రిమండలి
ఈ పెట్టుబడి తో మౌలిక సదుపాయాలు- నిర్మాణం రంగం తో పాటు విమానాశ్రయరంగాని కి కూడా ఒక పెద్ద ఉత్తేజం లభిస్తుంది
ఇటీవలేప్రకటించిన నేశనల్ మానిటైజేశన్ పైప్ లైన్  కి చెప్పుకోదగ్గ ప్రోత్సాహంలభిస్తుంది;ఎందుకంటే ఈ చర్య ప్రభుత్వ యాజమాన్యం లోని మౌలిక సదుపాయాల సంపత్తులను కౌలు కు ఇవ్వడం  ద్వారాఆదాయాన్ని సంపాదించడం లో తోడ్పాటు లభిస్తుంది
మెసర్స్ యాంకరేజ్ ఇన్ ఫ్రాస్ట్రక్చర్ ఇన్వెస్టమెంట్ హోల్డింగ్ లిమిటెడ్ లో 15,000 కోట్ల రూపాయల వరకు పెట్టుబడి ని పెట్టే ఒక ప్రత్యక్ష విదేశీ పెట్టుబడి  ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన ఆర్థిక వ్యవహారాల మంత్రివర్గ సంఘం  సమావేశం ఆమోదం తెలిపింది. మెసర్స్ యాంకరేజ్ ఇన్ ఫ్రాస్ట్రక్చర్ ఇన్వెస్టమెంట్ హోల్డింగ్ లిమిటెడ్ మౌలిక సదుపాయాలు- నిర్మాణం, అభివృద్ధి రంగాల లో  పెట్టుబడి పెట్టేటందుకు ప్రత్యేకం గా ఆరంభించినటువంటి ఒక భారతీయ పెట్టుబడి హోల్డింగ్ కంపెనీ. ఈ ఎఫ్ డిఐ లో యాంకరేజ్ తాలూకు బెంగళూరు ఇంటర్ నేశనల్ ఎయర్ పోర్ట్ లిమిటెడ్ వాటా ను బదలాయించడం, మెసర్స్ యాంకరేజ్ ఇన్ ఫ్రాస్ట్రక్చర్ ఇన్వెస్ట్ మెంట్ హోల్డింగ్ లిమిటెడ్ లో 2726247 ఓంటారియో ఇంక్ ద్వారా 950 కోట్ల రూపాయల పెట్టుబడి అనేవి కూడా కలసివుంటాయి. కెనడా కు చెందిన అతి పెద్ద నిశ్చిత లాభాల పెన్శన్ ప్లాన్ లలో ఒకటైన ఓమెర్స్ తాలూకు పూర్తి యాజమాన్యం లో నడుస్తున్నటువంటి అనుబంధ సంస్థే ఒఎసి.
మౌలిక సదుపాయాల కల్పన రంగం, నిర్మాణ రంగం లతో పాటు విమానాశ్రయాల రంగాని కి కూడా ఒక పెద్ద ప్రోత్సాహం ఈ పెట్టుబడి ద్వారా లభించబోతోంది. ప్రైవేటు భాగస్వామ్యం మాధ్యమం ద్వారా ప్రపంచ శ్రేణి విమానాశ్రయాలను, రవాణా సంబంధిత మౌలిక సదుపాయాల ను అభివృద్దిపరచాలని భారత ప్రభుత్వం తలపెట్టిన ప్రణాళిక కు ఈ పెట్టుబడి చాలా వరకు ఊతాన్ని అందించగలుగుతుంది. ఇటీవల ప్రకటించిన నేశనల్ మానిటైజేశన్ పైప్ లైన్  కి కూడా ఒక గణనీయమైన ఉత్తేజం ఈ పెట్టుబడి తో అందనుంది. ఎందుకంటే ఈ చర్య తో ప్రభుత్వ యాజమాన్యం లోని మౌలిక సదుపాయాల సంబంధిత సంపత్తుల ను ప్రైవేటు ఆపరేటర్ ల కు కౌలు కు ఇచ్చి ఆదాయాన్ని ఆర్జించడం లో దోహదం లభించనుంది. రహదారులు, రైలు మార్గాలు, విమానాశ్రయాలు, క్రీడా మైదానాలు, విద్యుత్తుప్రసార మార్గాలు, ఇంకా గ్యాస్ ను సరఫరా చేసే గొట్టపు మార్గాలు వంటివి ప్రభుత్వ యాజమాన్యం లోని మౌలిక సదుపాయాల సంబంధి సంపత్తుల లో భాగం గా ఉన్నాయి. నేశనల్ మానిటైజేశన్ పైప్ లైన్  కిందకు వచ్చే కొన్ని రంగాల లో డౌన్ స్ట్రీమ్ ఇన్వెస్ట్ మెంట్ చేసేందుకు మెసర్స్ యాంకరేజ్ ఇన్ ఫ్రాస్ట్రక్చర్ ఇన్వెస్ట్ మెంట్ హోల్డింగ్ లిమిటెడ్ ఒక ప్రతిపాదన తో వచ్చింది.
ఈ పెట్టుబడి తో ప్రత్యక్ష ఉపాధి కల్పన కు బాట పడుతుంది. ఎందుకంటే మెసర్స్ యాంకరేజ్ ఇన్ ఫ్రాస్ట్రక్చర్ ఇన్వెస్ట్ మెంట్ హోల్డింగ్ లిమిటెడ్ ఏయే రంగాల లో అయితే డౌన్ స్ట్రీమ్ ఇన్వెస్ట్ మెంట్ ను చేసే ప్రతిపాదన తో ముందుకు వచ్చిందో ఆ రంగాలు మూలధనం మరియు ఉపాధి అవకాశాలు మెండు గా ఉన్నటువంటి రంగాలు గా ఉన్నాయి. నిర్మాణం తోను, నిర్మాణం తో ముడిపడ్డ సహాయక కార్యకలాపాల వారీ గా పరోక్ష ఉపాధి అవకాశాల ను సైతం ఈ పెట్టుబడి కల్పించనుంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఉదయం సఖి పోర్టల్
ఎంఎస్ఎంఇ రంగంలో ప్రస్తుత/ భావి మహిళా వ్యాపారవేత్తలకు సూక్ష్మ, చిన్న, మధ్యతరహా పరిశ్రమల మంత్రిత్వ శాఖ అమలు చేసే ఆర్థిక పథకాలు, విధానాలు, కార్యక్రమాల గురించి సమాచారాన్ని అందించేందుకు మార్చి 2018లో ఉదయం సఖి పోర్టల్  ను ప్రారంభించారు. మహిళలు తమ వ్యాపారాలను ప్రారంభించి, నిర్మించి, వృద్ధి చేసుకునేందుకు ఈ పోర్టల్ మహిళలకు తోడ్పడుతుంది. నేటివరకూ ఈ పోర్టల్ ద్వారా మొత్తం 2952మంది మహిళలు లబ్ధి పొందగా, అందులో 17మంది మహిళలు ఒడిషాకు చెందిన వారు.
ఉదయం సఖి పోర్టల్ను అభివృద్ధి చేసేందుకు రూ. 43.52 లక్షల వ్యయం అయింది. ఉదయం సఖి పోర్టల్ను సూక్ష్మ,చిన్న, మధ్యతరహా పరిశ్రమల మంత్రిత్వ శాఖ  పరిధిలోని ఇనిస్టిట్యూట్ ఫర్ డిజైన్ ఆఫ్ ఎలక్ట్రికల్ మెజరింగ్ ఇన్స్ట్రుమెంట్స్  సంస్థ అభివృద్ధి చేసింది.
ఉదయం సఖి పోర్టల్ద్వారా లబ్ధి పొందిన మహిళా లబ్దిదారుల డేటాను ఎస్సీ, ఎస్టీ, ఒబిసి, నగర ప్రాంతాలు, గ్రామీణ ప్రాంతాల వారీగా పోర్టల్లో నిర్వహిస్తున్నారు.
ఈ సమాచారాన్ని నేడు లోక్సభలో అడిగిన ఒక ప్రశ్నకు ఇచ్చిన లిఖితపూర్వక సమాధానంలో కేంద్ర ఎంఎస్ఎంఇ మంత్రి నారాయణ్ రాణె వెల్లడించారు.
ప్రధాన మంత్రి కార్యాలయం
మహాత్మాగాంధీ జయంతి సందర్భంగా శిరసు వంచి వందనం చేసిన ప్రధానమంత్రి
మహాత్మాగాంధీ జయంతిని పురస్కరించుకుని ప్రధానమంత్రి శ్రీ నరేంద్ర మోదీ ఆయనకు శిరసు వంచి వందనం చేశారు.
"గాంధీ జయంతిని పురస్కరించుకుని మనందరం అత్యంత ప్రీతిపాత్రుడైన ఆయనకు శిరసు వంచి అభివాదం చేస్తున్నాం.
ఆయన జీవితం, గొప్ప ఆలోచనల నుంచి నేర్చుకోవాల్సింది ఎంతో ఉంది.
భారతదేశాన్ని సుసంపన్నమైన, కారుణ్య దృక్పథం గల దేశంగా అభివృద్ధి చేయడంలో బాపూజీ సిద్ధాంతాలు మనందరికీ మార్గదర్శకంగా నిలుస్తూనే ఉంటాయి" అని ప్రధానమంత్రి సందేశం ఇచ్చారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
నేషనల్ డేటా గవర్నెన్స్ ఫ్రేమ్వర్క్ పాలసీ
నేషనల్ డేటా గవర్నెన్స్ ఫ్రేమ్వర్క్ పాలసీ ముసాయిదా ప్రభుత్వ మరియు ప్రైవేట్ సంస్థల నుండి వ్యక్తిగతేతర డేటా మరియు అనామక డేటాను రీసెర్చ్ అండ్ ఇన్నోవేషన్ ఎకో-సిస్టమ్ ద్వారా సురక్షితంగా యాక్సెస్ చేయడాన్ని లక్ష్యంగా పెట్టుకుంది.
డేటా/డేటాసెట్లు/మెటాడేటా నియమాలు, ప్రమాణాలు, మార్గదర్శకాలు మరియు గోప్యత, భద్రత మరియు నమ్మకాన్ని నిర్ధారిస్తూ వ్యక్తిగతేతర డేటా సెట్లను భాగస్వామ్యం చేసేందుకు ప్రోటోకాల్ల కోసం సంస్థాగత ఫ్రేమ్వర్క్ను అందించడం ఈ విధానం లక్ష్యం.
ఐడీఎంఓ ప్రతి మంత్రిత్వ శాఖలో సామర్థ్యాలను పెంపొందించడం ద్వారా డేటా నిర్వహణను ప్రామాణీకరించడానికి సంబంధిత మంత్రిత్వ శాఖలు, రాష్ట్ర ప్రభుత్వాలు మరియు ఇతర స్కీమాటిక్ ప్రోగ్రామ్లతో సన్నిహితంగా సమన్వయం చేస్తుంది. ఇంకా ఇది మంత్రిత్వ శాఖలు, ప్రైవేట్ కంపెనీలలో ఉన్న వ్యక్తిగతేతర డేటాసెట్లను ఇండియా డేటాసెట్స్ ప్రోగ్రామ్లో చేర్చడాన్ని వేగవంతం చేస్తుంది.
ప్రజల సంప్రదింపుల కోసం కేంద్ర ఎలక్ట్రానిక్స్, ఐటీ మంత్రిత్వ శాఖ 26 మే 2022న నేషనల్ డేటా గవర్నెన్స్ ఫ్రేమ్వర్క్ పాలసీ ముసాయిదాని విడుదల చేసింది. ప్రస్తుతం ముసాయిదా విధానం ఖరారు దశలో ఉంది.
ఎలక్ట్రానిక్స్ & ఇన్ఫర్మేషన్ టెక్నాలజీ సహాయ మంత్రి శ్రీ రాజీవ్ చంద్రశేఖర్ ఈరోజు లోక్సభలో ఒక ప్రశ్నకు లిఖితపూర్వక సమాధానంలో ఈ సమాచారం ఇచ్చారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
స్వదేశీని ప్రోత్సహించేందుకు ఎస్.పి.జి కాంప్లెక్స్లో ఖాదీ ఔట్లెట్ ప్రారంభం
ఖాదీ , గ్రామీణ పరిశ్రమల కమిషన్ స్వదేశీని ప్రోత్సహించేందుకు మరో చర్య తీసుకుంది. ఈ సారి తన కార్యకలాపాలను ఎస్.పి.జికి విస్తరించింది. కెవిఐసి ఈరోజు, ఢిల్లీలోని ద్వారకలో ఎస్పిజి రెసిడెన్షియల్ కాంప్లెక్స్ ప్రాంగణంలో కొత్త ఖాదీ ఇండియా ఔట్లెట్ను ప్రారంభించింది. ఈ ఔట్లెట్ ఈ ప్రాంతంలోని రెండు నివాస సముదాయాలలోగల ఎస్పిజికి చెందిన సుమారు 4000మంది ఎస్పిజి ఆఫీసర్లు, సిబ్బంది అవసరాలకు ప్రయోజనం చేకూర్చనుంది. ప్రధానమంత్రికి భద్రత కల్పించే సంస్థ ఎస్.పి.జి. ఖాదీ అమ్మకాల ఔట్లెట్ను కెవిఐసి ఛైర్మన్ శ్రీ వినయ్కుమార్ సక్సేనా, ఎస్పిజి డైరక్టర్ శ్రీ అరుణ్ సిన్హా సంయుక్తంగా ప్రారంభించారు.
ఎస్పిజి సిబ్బంది, వారి కుటుంబానికి స్వచ్ఛమైన , చేతితోతయారైన స్వదేశీ ఉత్పత్తులను అందజేయాలన్న సంకల్పంతో
ఈ అమ్మకాల ఔట్లెట్ను ప్రారంభించాలన్న నిర్ణయం తీసుకున్నట్టు కెవిఐసి ప్రకటన తెలిపింది. ఈ కుటుంబాల వారు ఖాదీ ఉత్పత్తులను కొనేలా మరింత ప్రోత్సహించేందుకు కెవిఐసి తన ఔట్లెట్లోని అన్ని ఉత్పత్తులపై 20 శాతం డిస్కౌంట్ ఇవ్వాలని నిర్ణయించింది. ద్వారకలోని ఎస్పిజి కాంప్లెక్స్ 125 ఎకరాల సువిశాల విస్తీర్ణంలో నెలకొని ఉంది. ఇందులో సుమారు 15,000 మంది నివాసం ఉంటున్నారు.దీనికి పక్కనే మరో 26 ఎకరాల స్థలంలోని నివాస సముదాయంలో ఎస్.పి.జి సిబ్బందికి చెందిన 800 కుటుంబాలు ఉంటున్నాయి. అందువల్ల ఖాదీ ఔట్లెట్ ఉన్న షాపింగ్ కాంప్లెక్సుకు చెప్పుకోదగిన స్థాయిలో కొనుగోలుదారులు వస్తారు. కెవిఐసికి ఎస్.పి.జి ఈ ఔట్లెట్ను నామమాత్రంగా నెలకు రూపాయి అద్దెకు ఇచ్చింది.
ఈ ఔట్లెట్ ద్వారా కెవిఐసి అత్యంత నాణ్యమైన చేతితొతయారైన , సహజసిద్ధ ఉత్పత్తులను ఎస్పిజి కుటుంబాలకు అందుబాటులోకి తెస్తుందని కెవిఐసి ఛైర్మన్ తెలిపారు.“ ఎస్.పి.జి ప్రధానమంత్రి భద్రతను చూస్తుంది. ప్రధాన మంత్రే ఖాదీకి పెద్ద బ్రాండ్ అంబాసిడర్గా ఉన్నారు. ఈ ఖాదీ అమ్మకాల ఔట్లెట్ తో కెవిఐసి ఎస్పిజి అధికారులు, సిబ్బంది కుటుంబాలకు అత్యుత్తమ నాణ్యతగల ఉత్పత్తులను అందించి వారి అవసరాలు తీర్చే బాధ్యతను చేపట్టాలనుకుంటున్నది” అని సక్సేనా అన్నారు. ఖాదీ అమ్మకాల ఔట్లెట్ ప్రారంభం ఖాదీహస్త కళాకారులకు ఎంతో ప్రోత్సాహాన్నిస్తుంది. స్థానిక ఉత్పత్తులను ప్రోత్సహించడం, గ్రామీణ పరిశ్రమలను బలోపేతం చేయడం ద్వారా మనం ప్రజలకోసం సుస్థిర జీవనోపాధిని కల్పించగలం.
ప్రధానమంత్రి ఆత్మనిర్భర్ భారత్కు పిలుపునివ్వడం, ఓకల్ ఫర్ లోకల్ నినాదం నేపథ్యంలో ఈ నిర్ణయం తీసుకున్నట్టు కెవిఐసి తెలిపింది.గతంలో కేంద్ర హోంమంత్రి అమిత్షా , పార్లమెంటరీ దళాలు తమ క్యాంటీన్ ల ద్వారా కేవలం స్వదేశీ ఉత్పత్తులనే అమ్మాలని ఆదేశించారు. ఇటీవల కెవిఐసి స్వచ్ఛమైన కచ్చి ఘని ఆవనూనెను పార్లమెంటరీ దళాలకు సరఫరాచేస్తోంది. ఇందుకు సంబంధించి వివిధ సరకుల సరఫరాకు ఐటిబిపితో ఒక అవగాహనా ఒప్పందం కుదిరింది. కెవిఐసి ఈ ఔట్లెట్ ద్వారా ఖాదీ వస్త్రాలు, గ్రామీణ పరిశ్రమలకు సంబంధించిన ఉత్పత్తులు విక్రయిస్తుంది
యువజన వ్యవహారాలు, క్రీడల మంత్రిత్వ శాఖ
గాంధీ జయంతి సందర్భంగా ఫిట్ ఇండియా ఫ్రీడమ్ రన్ 3.0ని ప్రారంభించిన శ్రీ కిరణ్ రిజిజు, శ్రీ అనురాగ్ సింగ్ ఠాకూర్
గాంధీ జయంతి సందర్భంగా ఆదివారం ఉదయం న్యూఢిల్లీలోని మేజర్ ధ్యాన్చంద్ నేషనల్ స్టేడియంలో ఫిట్ ఇండియా ఫ్రీడమ్ రన్ 3.0 లాంచ్ జరిగింది. 2020లో కోవిడ్-19 మహమ్మారి ఉధృతంగా ఉన్న సమయంలో భారత ప్రభుత్వం ప్రారంభించిన అతిపెద్ద దేశవ్యాప్త ఉద్యమాలలో ఇది ఒకటి. మూడవ ఎడిషన్ ఫిట్ ఇండియా ప్లాగ్ రన్ను కేంద్ర న్యాయ మరియు న్యాయ శాఖ మంత్రి శ్రీ కిరెన్ రిజిజు మరియు యువజన వ్యవహారాలు, క్రీడలశాఖ మంత్రి శ్రీ అనురాగ్ సింగ్ ఠాకూర్లు సంయుక్తంగా ప్రారంభించారు. ఈ రోజు అక్టోబర్ 2న ప్రారంభమైన ఫిట్ ఇండియా ఫ్రీడమ్ రన్ మూడవ ఎడిషన్ అక్టోబర్ 31 వరకు కొనసాగుతుంది.
ఆదివారం జరిగిన ఈ కార్యక్రమంలో భారత మాజీ ఆరోగ్యశాఖ మంత్రి శ్రీ హర్షవర్ధన్ గోయెల్, క్రీడా కార్యదర్శి శ్రీమతి. సుజాత చతుర్వేది, డైరెక్టర్ జనరల్, స్పోర్ట్స్ అథారిటీ ఆఫ్ ఇండియా శ్రీ సందీప్ ప్రధాన్, ఫిట్ ఇండియా అంబాసిడర్ రిపు డామన్ బెవ్లీతో పాటు క్రీడా మంత్రిత్వ శాఖ మరియు సాయ్ నుండి ఇతర అధికారులు పెద్ద సంఖ్యలో పాల్గొన్నారు.
ప్రధానమంత్రి దార్శనికతను పునరుద్ఘాటిస్తూ శ్రీ కిరణ్ " శ్రీ నరేంద్ర మోదీ 2019లో ఫిట్ ఇండియా ఉద్యమాన్ని ప్రారంభించినప్పుడు దేశం మొత్తం ఫిట్గా ఉండాలనేది ఆయన లక్ష్యం. ఇన్నేళ్లుగా సాగుతున్న ఈ ఉద్యమం ఇప్పుడు అంత పెద్ద విజయం సాధించింది. ప్రతి ఒక్కరూ ఇప్పుడు ఉద్యమంలో చేరడానికి ఆసక్తి చూపుతున్నారు మరియు ఫిట్ ఇండియా మొబైల్ యాప్ కూడా ప్రతిరోజూ చాలా ఉత్సాహంతో డౌన్లోడ్ చేసుకుంటున్నారు" అని పేర్కొన్నారు,
శ్రీ అనురాగ్ సింగ్ ఠాకూర్ కూడా అదే క్రమంలో తన భావాలను ప్రతిధ్వనిస్తూ " ఆజాదీ కా అమృత్ మహోత్సవ్ నుండి అమృత్ కాల్ వరకు, భారతదేశాన్ని కొత్త శిఖరాలకు తీసుకెళ్లాలనే ప్రధానమంత్రి దృష్టికి మనం కృషి చేస్తూనే ఉండాలి మరియు ఆ లక్ష్యాన్ని చేరుకోవడానికి మొదటి మార్గం మన ఫిట్నెస్ కొత్త స్థాయికి చేరుకుంటుంది" అని తెలిపారు.
ఈ ఎడిషన్ ఫ్రీడమ్ రన్లో రికార్డు సంఖ్యలో ప్రజలు పాల్గొనాలని శ్రీ ఠాకూర్ కోరారు " ఈ విజయవంతమైన రన్ మూడవ ఎడిషన్ను గాంధీ జయంతి రోజున ప్రారంభించి అక్టోబరు 31న సర్దార్ వల్లభ్భాయ్ పటేల్ జన్మదినమైన ఏక్తా దివస్లో ముగించడం కంటే మంచి సందర్భం మరొకటి లేదు. గత సంవత్సరం మొత్తం భాగస్వామ్య సంఖ్య 9 కోట్ల 30 లక్షలకు చేరుకుంది మరియు పార్టిసిపేషన్ సంఖ్యలను రెట్టింపు చేయడానికి ఫిట్ ఫ్రీడమ్ రన్ 3.0కి మనం చాలా బలాన్ని అందించాలి" అని చెప్పారు.
ఫిట్ ఇండియా ఫ్రీడమ్ రన్లో గత రెండు సంవత్సరాలుగా బోర్డర్ సెక్యూరిటీ ఫోర్స్ , ఇండో-టిబెటన్ బోర్డర్ పోలీస్ , సెంట్రల్ రిజర్వ్ పోలీస్ ఫోర్స్  ఇండియన్ రైల్వేస్, సిబిఎస్ఈ మరియు ఐసిఎస్ఈ పాఠశాలలు అలాగే యువజన వ్యవహారాల మంత్రిత్వ శాఖ యూత్ వింగ్స్ నెహ్రూ యువ కేంద్ర సంగటన్  మరియు నేషనల్ సర్వీస్ స్కీమ్ సహా అనేక సంస్థలు పాల్గొన్నాయి.
చట్ట, న్యాయ మంత్రిత్వ శాఖ
భవిష్యత్ కార్యచరణ ప్రణాళికను రూపొందించేందుకు చింతన శిబిర్ను నిర్వహించిన న్యాయ, చట్ట మంత్రిత్వ శాఖ
న్యాయ వ్యవహారాల విభాగం, శాసన విభాగం ఆదివారం న్యూఢిల్లీలో అత్యంత విజయవంతమైన చింతన్ శిబిర్ను నిర్వహించాయి. కేంద్ర చట్ట, న్యాయ మంత్రిత్వ శాఖ సహాయమంత్రి  శ్రీ అర్జున్ రామ్ మేఘ్వాల్, న్యాయ కార్యదర్శి డాక్టర్ నితేన్ చంద్ర, శాసన విభాగ ప్రస్తుత ఇన్ఛార్జి కార్యదర్శి శ్రీ ఎస్.కె.జి. రహాతే, కార్యక్రమంలో గెస్ట్ స్పీకర్ ఐటిఎటి &బికె విధాత్రి అధ్యక్షులు శ్రీ జి.ఎస్.పన్నువంటి ప్రముఖులు ఈ కార్యక్రమానికి హాజరై, పాల్గొన్నారు.
సంప్రదాయ పద్ధతిలో జ్యోతి ప్రజ్వలన, ప్రముఖులకు ఔపచారిక సత్కారంతో శిబిరం ప్రారంభమైంది. జీవితంలోని వివిధ కోణాలలో చట్టం & న్యాయ మంత్రిత్వ శాఖ ప్రాముఖ్యతను, విజయాలకు అద్దం పడుతూ, యావత్ భారతదేశ వృద్ధిలో దాని సహకారాన్ని వివరించే ఒక క్లుప్త సమాచార వీడియో డాక్యుమెంటరీని విభాగం ప్రారంభించింది.
అదనంగా, ఈ సందర్భానికి మరింత ప్రాముఖ్యతను జోడిస్తూ, డిఒఎల్ఎ ఎట్ ఎ గ్లాన్స్ః 2022-23 శీర్షికతో ఒక కాఫీ టేబుల్ పుస్తకాన్ని ఈ కార్యక్రమం సందర్భంగా విడుదల చేశారు. ఇది 2022-23వ సంవత్సరంలో కొనసాగుతున్న పని, విజయాల వివరణాత్మక వివరణను కలిగి ఉండి, ఉద్యోగుల అవిశ్రాంత ప్రయత్నాలు, సామూహిక విజయానికి నిదర్శనంగా నిలుస్తుంది.
న్యాయ కార్యదర్శి డాక్టర్ నితేన్ చంద్ర స్వాగతోపన్యాసాన్ని చేయగా, శాసన విభాగం ఇన్ఛార్జి కార్యదర్శి శ్రీ ఎస్.కె.జి. రహాతే ప్రసంగించారు. కార్యక్రమంలో కీలకోపన్యాసం చేసిన శ్రీ అర్జున్ రామ్ మేఘ్వాల్ శ్రోతలను ఉద్దేశించి ప్రసంగిస్తూ, శిబిరాన్ని ఏర్పాటు చేసిన విభాగాన్ని ప్రశంసించారు. కొనసాగుతున్న కార్యక్రమాలను ముందుకు తీసుకువెళ్ళేందుకు, పౌరులందరికీ న్యాయం సమానంగా అందుబాటులో ఉంచేందుకు తన అంకితభావాన్ని పునరుద్ఘాటించారు. కాలం చెల్లిన చట్టాలను రద్దు చేసి, సంక్లిష్టమైన వాటిని సరళీకృతం చేయాల్సిన అవసరాన్ని నొక్కి చెబుతూ, ఈ ప్రయత్నాల ద్వారా న్యాయస్థానాలపై భారాన్ని తగ్గించడం పట్ల తన నిబద్ధతను వ్యక్తం చేశారు.
గౌరవ వక్త బి.కె. విధాత్రి ప్రసంగిస్తూ, హాజరైన వారిని సంభాషణలో నిమగ్నం చేస్తూ, తమ కంఫ్టర్ జోన్  నుంచి బయిటకు వచ్చి, బేధాలను అంతం చేసి, ఒక సంఘటిత బృందంగా తమ లక్ష్యాలను సాధించేందుకు కలిసి పని చేసేందుకు వారిని ప్రేరేపించడంతో పాటు పని ఒత్తిడి, భారాన్ని పోరాడే స్ఫూర్తిని పెంపొందించారు.
ప్రేరణాత్మక సెషన్ తర్వాత, న్యాయ వ్యవహారాల విభాగం, శాసన విభాగం, ఆదాపు పన్ను అప్పెలేట్ ట్రిబ్యునల్, కేంద్ర ఏజెన్సీ సెక్షన్ ప్రతినిధులు తమ తమ ప్రెజెంటేషన్లు ఇచ్చారు. 2049కి ముందు భారతదేశం విశేష వృద్ధిని సాధించేందుకు ప్రధానమంత్రి శ్రీ నరేంద్ర మోడీ దార్శనికత అయిన భారత స్వాతంత్య్ర అమృత్కాల్కు అనుగుణమైన భవిష్యత్ కార్యాచరణపై చర్చించడమే కాక, విభాగాలు ఇప్పటివరకూ సాధించిన విజయాల సమగ్ర సమీక్ష గురించి ఈ ప్రెజెంటేషన్లలో వివరించారు.
అనంతరం, సిబ్బంది తమ అభిప్రాయాలను వ్యక్తం చేసేందుకు, సూచనలు చేసేందుకు, ప్రశ్నలు వేసేందుకు ప్రశ్నోత్తర సెషన్ ప్రారంభమైంది. ప్రతి అభిప్రాయానికి తగిన విలువను ఇవ్వడం ద్వారా అర్థవంతమైన చర్చలను పెంపొందించారు.
అదనపు కార్యదర్శి, న్యాయ సలహాదారు డాక్టర్ అంజు రతి రాణా వందన సమర్పణతో కార్యక్రమానికి ముగింపు పలికారు. అత్యంత ముఖ్యమైన చింతన్ శిబిర్ను విజయవంతంగా పూర్తి చేసినందుకు హాజరైన వారందరికీ ఆమె హృదయపూర్వక అభినందనలు తెలుపుతూ, వారి అచంచలమైన నిబద్ధత, అంకితభావానికి ప్రతి ఒక్కరిగా ప్రగాఢ కృతజ్ఞతలు తెలిపారు.
ప్రధాన మంత్రి కార్యాలయం
ఎయిమ్స్ న్యూ ఢిల్లీ కి చెందిన ఝజ్జర్ కేంపస్ లో నేశనల్ కేన్సర్ ఇన్స్ టిట్యూట్ లో ఇన్ఫోసిస్ ఫౌండేశన్ విశ్రామ్ సదన్ ను అక్టోబరు 21 న ప్రారంభించనున్న ప్రధాన మంత్రి
ఎఐఐఎమ్ఎస్  న్యూ ఢిల్లీ కి చెందిన ఝజ్జర్ ప్రాంగణం లో నెలకొన్న నేశనల్ కేన్సర్ ఇన్స్ టిట్యూట్  లో ఇన్ఫోసిస్ ఫౌండేశన్ విశ్రాంతి సదన్ ను ప్రధాన మంత్రి శ్రీ నరేంద్ర మోదీ 2021 అక్టోబర్ 21 న ఉదయం 10 గంటల 30 నిమిషాలకు వీడియో కాన్ఫరెన్స్ మాధ్యమం ద్వారా ప్రారంభించనున్నారు. ఆ తరువాత ఈ సందర్భం లో ఆయన ప్రసంగం కూడా ఉండబోతున్నది.
ఇన్ఫోసిస్ ఫౌండేశన్ కార్పొరేట్ సామాజిక బాధ్యత నిర్వహణ లో ఓ భాగం గా 806 పడకలు కలిగిన విశ్రాంతి సదన్ ను నిర్మించింది. కేన్సర్ రోగుల కు సహాయం గా దీర్ఘకాలం పాటు ఆసుపత్రులలో ఉండవలసి వచ్చేటటువంటి వ్యక్తుల కోసం ఎయిర్కండిశన్ సౌకర్యం తో కూడిన వసతి ని కల్పించడం దీని ఉద్దేశ్యం గా ఉంది. 93 కోట్ల రూపాయల ఖర్చు తో ఇన్ఫోసిస్ ఫౌండేశన్ ఈ సదన్ ను నిర్మించింది. ఈ సదన్ ఎన్ సిఐ యొక్క ఆసుపత్రి మరియు ఒపిడి బ్లాకుల కు అతి దగ్గర లో ఉంది.
ఆరోగ్యం, కుటుంబ సంక్షేమం శాఖ కేంద్ర మంత్రి శ్రీ మన్ సుఖ్ మాండవీయ, హరియాణా ముఖ్యమంత్రి శ్రీ మనోహర్ లాల్ ఖట్టర్ లతో పాటు ఇన్ఫోసిస్ ఫౌండేశన్ చైర్ పర్సన్ సుధా మూర్తి కూడా ఈ కార్యక్రమం లో పాలుపంచుకోనున్నారు.
మహిళా, శిశు అభివృద్ధి మంత్రిత్వ శాఖ
మహిళా విద్యార్థులు / స్కాలర్లు / సామాజిక కార్యకర్తలు / ఉపాధ్యాయుల కోసం ఇంటర్న్షిప్ ప్రోగ్రామ్ కోసం దరఖాస్తులను ఆహ్వానించిన మహిళా మరియు శిశు అభివృద్ధి మంత్రిత్వ శాఖ
మహిళా మరియు శిశు అభివృద్ధి మంత్రిత్వ శాఖ రెండు నెలల వ్యవధి [03.07.2023 -31.08.2023] ఇంటర్న్షిప్ ప్రోగ్రామ్ కోసం భారతదేశంలోని నాన్-టైర్ I నగరాలు, గ్రామీణ ప్రాంతాలకు చెందిన మహిళా విద్యార్థులు/పండితులు/ సామాజిక కార్యకర్తలు/ ఉపాధ్యాయుల నుంచి దరఖాస్తులు ఆహ్వానించింది. ఇంటర్న్షిప్ ప్రోగ్రామ్ కోసం ఔత్సాహిక అభ్యర్థులు ఏదైనా యూనివర్సిటీ/అకడమిక్/నాన్-అకడమిక్ ఇన్స్టిట్యూషన్లో నమోదు చేసుకోవాలి/అసోసియేట్ అయి ఉండాలి.
ఈ కార్యక్రమం మహిళా విద్యార్థులు/పండితులు/సామాజిక కార్యకర్తలు/ఉపాధ్యాయులకు  మంత్రిత్వ శాఖ విధానాలు, అమలు చేస్తున్న కార్యక్రమాల పట్ల అవగాహన కల్పించడానికి ఈ కార్యక్రమం రూపొందింది. ఇంటర్న్లు మంత్రిత్వ శాఖ కార్యకలాపాలపై దృష్టి సారించి పైలట్ ప్రాజెక్ట్లు/సూక్ష్మ-అధ్యయనాలను చేపట్టవలసి ఉంటుంది. భవిష్యత్తులో మహిళలు, పిల్లల సమస్యలను వివిధ వేదికల ద్వారా లేవనెత్తి పరిష్కార మార్గాలు కనుగొనేలా చూసేందుకు కార్యక్రమం రూపొందింది.మంత్రిత్వ శాఖ లక్ష్యాలు, అమలు చేస్తున్న కార్యక్రమాలపై అవగాహన కల్పించి విశ్లేషణ జరిపేలా ప్రోత్సాహం అందుతుంది.
21-40 సంవత్సరాల వయస్సు గల అభ్యర్థులు తమ దరఖాస్తును Google ఫారమ్ల ద్వారా పంపవచ్చు.
.
20.05.2023, 00:00 గంటల నుంచి దరఖాస్తులను స్వీకరిస్తున్నారు. దరఖాస్తులను 29.05.2023, 23:59 గంటల లోగా సమర్పించాల్సి ఉంటుంది. సెలక్షన్ కమిటీ సిఫార్సుల ఆధారంగా ఇంటర్న్ల ఎంపిక జరుగుతుంది. సిఫార్సు చేసిన అభ్యర్థుల జాబితా మంత్రిత్వ శాఖ వెబ్సైట్లో 'కొత్తగా ఏమిటి' కింద అందుబాటులో ఉంటుంది. ఇంటర్న్షిప్ ప్రోగ్రామ్కు ఒకసారి ఎంపికైన అభ్యర్థి, మళ్లీ దరఖాస్తు చేసుకోవడానికి అర్హులు కాదు.
ఎంపికైన ఇంటర్న్లకు ఏక మొత్తంలో నెలకు రూ.20,000/- స్టైఫండ్ అందుతుంది. మంత్రిత్వ శాఖ నిర్వహించే కార్యక్రమంలో చేరడానికి, కార్యక్రమం ముగిసిన తర్వాత తిరిగి రావడానికి ప్రయాణ ఖర్చు  తిరిగి చెల్లిస్తారు. ఇంటర్న్లకు ఢిల్లీలో కార్యక్రమం జరిగే కాలంలో షేరింగ్ ప్రాతిపదికన హాస్టల్ సౌకర్యాలు అందిస్తారు.ముగ్గురు కలిసి ఉండేలా అనువుగా ఉండే గదిని అటాచ్డ్ బాత్రూమ్ , టేబుల్, కుర్చీ అల్మారాతో కూడిన ప్రతి గదిలో ప్రాథమిక సౌకర్యాలు కల్పించి అందిస్తారు. .మెస్ ఛార్జీలు వసతి లో భాగంగా ఉండవు హాస్టల్ సౌకర్యాన్ని పొందుతున్న ఇంటర్న్ మెస్ ఛార్జీలు చెల్లించాల్సి ఉంటుంది.
హాస్టల్ సౌకర్యం ప్రోగ్రామ్ ప్రారంభానికి 2 రోజుల ముందు నుండి ప్రోగ్రామ్ ముగిసిన 2 రోజుల వరకు అందుబాటులో ఉంటుంది . ఇంటర్న్షిప్ ప్రోగ్రామ్ను విజయవంతంగా పూర్తి చేసిన తర్వాత ఇంటర్న్లకు సర్టిఫికేట్ ప్రదానం చేస్తారు.
ఇంటర్న్షిప్ కార్యక్రమం వివరణాత్మక మార్గదర్శకాలను మంత్రిత్వ శాఖ వెబ్సైట్ https://wcd.nic.in/schemes/internship-schemeలో చూడవచ్చు
మరిన్ని వివరాలు/ సందేహాల కోసం అభ్యర్థులు అన్ని పని దినాలలో ఉదయం 10 నుంచి సాయంకాలం 5 మధ్య ID <mwcd-research[at]gov[dot]in>లో ఇమెయిల్ ద్వారా స్టాటిస్టిక్స్ బ్యూరో ని సంప్రదించవచ్చు.
ఫారమ్తో పాటు వివరణాత్మక నోటిఫికేషన్ను మహిళా మరియు శిశు అభివృద్ధి మంత్రిత్వ శాఖ వెబ్సైట్
 లో చూడవచ్చు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 2,363 డోసులు అందించారు
దేశవ్యాప్త క్రియాశీల కేసుల సంఖ్య 36,244
మొత్తం కేసుల్లో క్రియాశీల కేసులు 0.08%
ప్రస్తుత రికవరీ రేటు 98.73%
గత 24 గంటల్లో 7,873 మంది కోలుకున్నారు. దీంతో, కోలుకున్నవారి మొత్తం సంఖ్య 4,43,92,828 కు పెరిగింది.
గత 24 గంటల్లో 3,962 కొత్త కేసులు నమోదయ్యాయి.
రోజువారీ పాజిటివిటీ రేటు 2.17%
వారపు పాజిటివిటీ రేటు 3.13%
గత 24 గంటల్లో చేసిన 1,82,294 కొవిడ్ పరీక్షలతో కలిపి ఇప్పటివరకు 92.72 కోట్ల పరీక్షలు చేశారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ముగ్గురు సమాచార కమిషనర్ల చేత నేడు ప్రమాణ స్వీకారం
కేంద్ర సమాచార కమిషనర్ వై. కె. సిన్హా ముగ్గురు సమాచార కమిషనర్ల చేత శనివారం ప్రమాణ స్వీకారం చేయించారు. కేంద్ర సమాచార కమిషన్ కార్యాలయంలో నిర్వహించిన ఈ కార్యక్రమంలో ముగ్గురు సమాచార కమిషనర్లు హీరాలాల్ సమారియా, సరోజ్ పున్హాని, ఉదయ్ మహూర్కర్ ప్రమాణం చేశారు. వీరి నియామకంతో కేంద్ర సమాచార కమిషన్లో ప్రధాన సమాచర కమిషనర్ సహా మొత్తం సమాచార కమిషనర్ల సంఖ్య 8కి చేరింది.
మాజీ ఐఎఎస్ అధికారి అయిన హీరాలాల్ సమారియా పదవీవిరమణకు ముందు కేంద్ర శ్రామిక, ఉపాధి శాఖ కార్యదర్శిగా ఉన్నారు. ఆయనకు సివిల్ ఇంజినీరింగ్లో బ్యాచిలర్స్ డిగ్రీ ఉంది. ఆయన పాలన, ప్రభుత్వ విధాన వ్యవహారాలలో నిపుణులు.
కేంద్ర సమాచార కమిషన్లో సమాచార కమిషనర్గా నియమితులైన సరోజ్ పున్హాని ఐఎ&ఎస్ అధికారి అతకు ముందు భారత ప్రభుత్వంలో డిప్యూటీ కంప్ట్రోలర్, ఆడిటర్ జనరల్ గా పని చేశారు. ఆమెకు హ్యుమానిటీస్ లో బ్యాచిలర్స్ డిగ్రీ ఉంది. ఆమె పాలన, ప్రభుత్వ విధాన వ్యవహారాలలో నిపుణురాలు.
కేంద్ర సమాచార కమిషన్లో చేరక ముందు ఉదయ్ మహూర్కర్ ఒక ప్రముఖ మీడియా సంస్థలో సీనియర్ డిప్యూటీ ఎడిటర్గా పని చేశారు. ఆయన మహారాజ సాయాజీరావ్ యూనివర్సిటీ నుంచి భారతీయ చరిత్ర, సంస్కృతి, పురాతత్వ శాస్త్రంలో గ్రాడ్యుయేషన్ పూర్తి చేశారు. ఆయన నైపుణ్యం మీడియా వ్యవహారాలలో అనుభవం.
సాంఘిక న్యాయం, మరియు సాధికారత మంత్రిత్వ శాఖ
షెడ్యూల్డ్ కులాల కోసం అభివృద్ధి కార్యాచరణ ప్రణాళిక
సమాజంలోని అన్ని వర్గాలు ఉండేలా కేంద్ర ప్రభుత్వం చేపట్టిన సామాజిక-ఆర్థిక వ్యూహంలో భాగంగా, ముఖ్యంగా షెడ్యూల్డ్ కులాల అభివృద్ధికి తగిన నిధులు ఇవ్వడం జరిగింది. దీనిని "డెవలప్మెంట్ ఆఫ్ యాక్షన్ ప్లాన్ ఫర్ ఎస్సీస్"  రూపంలో కేంద్ర ప్రభుత్వం చేపట్టింది. దీనివల్ల, లక్ష్యంగా నిర్దేశించిన ఆర్థిక, ఇతర ప్రయోజనాలు షెడ్యూల్డ్ కులాలకు అందుతాయి. డీఏపీఎస్సీ కింద, ప్రత్యేకంగా ఎస్సీల సంక్షేమం కోసం పథకాల అమలుకు నిర్దేశిత శాతంలో నిధులను మంత్రిత్వ/విభాగాలు కేటాయించాయి. ఆర్థిక శాఖ మార్గదర్శకాల ప్రకారం, ఎస్సీలకు కేటాయించిన నిధులను ఎస్సీయేతర కార్యక్రమాలకు తిరిగి కేటాయించబడవు. చాలా రాష్ట్రాలు, కేంద్ర పాలిత ప్రాంతాలు కూడా తమ బడ్జెట్లో కొంత భాగాన్ని ఎస్సీల అభివృద్ధికి కేటాయిస్తున్నాయి.
2011 జనాభా లెక్కల ప్రకారం, ఉత్తరప్రదేశ్తో కలిపి దేశంలో ఎస్సీల జనాభా 20.14 కోట్లు. ఇది మొత్తం దేశ జనాభాలో 16.6 శాతం. డీఏపీఎస్సీ కింద రాష్ట్రాల వారీగా నిధుల కేటాయింపు నిబంధన లేదు. అయితే, గత
మూడేళ్ళతోపాటుప్రస్తుత సంవత్సరంలో డీఏపీఎస్సీ కింద వివిధ పథకాల రూపంలో కేటాయించిన మొత్తం నిధుల వివరాలు ఈ క్రింది విధంగా ఉన్నాయి:
|
|
సంవత్సరం
|
|
2017-18
|
|
2018-19
|
|
2019-20
|
|
2020-21
|
|
డీఏపీఎస్సీ కేటాయింపులు రూ.కోట్లలో
|
|
52605.81
|
|
56618.25
|
|
81340.74
|
|
83256.62
డీఏపీఎస్సీ కేటాయింపులు ఏటికేడాది పెరుగుతున్నాయి. 2011 జనాభా లెక్కల ప్రకారం దేశంలో ఉన్న ఎస్సీల జనాభా శాతం కంటే, గుర్తించిన పథకాల ద్వారా ఇచ్చిన మొత్తం కేటాయింపుల్లో డీఏపీఎస్సీ కేటాయింపుల శాతం ఎక్కువ.
డీఏపీఎస్సీ ఆర్థిక, భౌతిక, ఫలితాల లక్ష్యాల పర్యవేక్షణ కోసం ఆన్లైన్ వెబ్ పోర్టల్ ను సాంఘిక న్యాయం, సాధికారత మంత్రిత్వ శాఖ రూపొందించింది. ఈ కార్యక్రమాన్ని మెరుగ్గా పర్యవేక్షించడానికి సంబంధింత విభాగాలు లేదా మంత్రిత్వ శాఖలు నోడల్ అధికారులను నియమించాయి. నిధులను సరిగా వినియోగించేలా, సంబంధిత విభాగాలు, మంత్రిత్వ శాఖలతో సాంఘిక న్యాయం, సాధికారత మంత్రిత్వ శాఖ తరచూ సమావేశాలు నిర్వహిస్తోంది.
సాంఘిక న్యాయం, సాధికారత శాఖ సహాయ మంత్రి రామ్దాస్ అథవాలే, ఈ సమాచారాన్ని లిఖితపూర్వక సమాధానంగా లోక్సభకు సమర్పించారు.
నూతన మరియు పునరుత్పాదక శక్తి మంత్రిత్వ శాఖ
ఐక్య రాజ్య సమితి లో సభ్యత్వాన్ని కలిగి ఉన్న దేశాలు అన్నింటికీ అంతర్జాతీయ సౌర కూటమి  యొక్క సభ్యత్వాన్ని ఇచ్చేందుకు వీలుగా ఐఎస్ఎ యొక్క ఫ్రేమ్ వర్క్ అగ్రిమెంటు ను సవరించడం కోసం ఫస్ట్ అసెంబ్లీ ఆఫ్ ద ఇంటర్ నేశనల్ సోలర్ అలయన్స్ లో ఒక తీర్మానాన్ని తీసుకు రావడానికి ఆమోదం తెలిపిన మంత్రివర్గం
ఐక్య రాజ్య సమితి లో సభ్యత్వాన్ని కలిగి వున్న దేశాలన్నింటికీ అంతర్జాతీయ సౌర కూటమి  సభ్యత్వాన్ని ఇచ్చేందుకు వీలుగా ఐఎస్ఎ యొక్క ఫ్రేమ్ వర్క్ అగ్రిమెంటు ను సవరించడం కోసం ఫస్ట్ అసెంబ్లీ ఆఫ్ ద ఇంటర్ నేశనల్ సోలర్ అలయన్స్ లో ఒక తీర్మానాన్ని తీసుకు రావడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్- పోస్ట్ ఫాక్టో ఆమోదాన్ని తెలిపింది.
లాభాలు:
ఐఎస్ఎ లో సభ్యత్వానికి ఆస్కారం కల్పించడం సౌర శక్తి ని గ్లోబల్ అజెండా లోకి తీసుకు పోతుంది. ఇది సౌర శక్తి ని అభివృద్ధి పరచాలని మరియు దానిని వినియోగించుకోచాలనే సార్వత్రిక విజ్ఞప్తి ని కూడా చేస్తుంది. ఇది ఐఎస్ఎ ను సంఘటిత పరుస్తుంది. తద్వారా, ఐక్య రాజ్య సమితి లో సభ్యత్వం ఉన్న అన్ని దేశాలు దీని లో సభ్యత్వాన్ని పొందవచ్చును. సభ్యత్వాన్ని విస్తరించినందువల్ల ఐఎస్ఎ కార్యక్రమం విశాల విశ్వానికి ప్రయోజనకరం గా మారడానికి మార్గాన్ని సుగమం చేయగలదు.
(
ప్రధాన మంత్రి కార్యాలయం
లోహ్రీ సందర్భంగా దేశ ప్రజలకు శుభాకాంక్షలు తెలియజేసిన - ప్రధానమంత్రి
ప్రధానమంత్రి శ్రీ నరేంద్రమోదీ, లోహ్రీ సందర్భంగా, దేశ ప్రజలకు శుభాకాంక్షలు తెలియజేశారు.
“లోహ్రీ శుభాకాంక్షలు ! ఈ పండుగ, ప్రతీ చోటా ఆనందంతో పాటు మంచి ఆరోగ్యాన్ని ప్రసాదించాలని మనం ప్రార్ధిద్దాం. అదేవిధంగా, ఈ ప్రత్యేక సందర్భం సర్వవ్యాప్తంగా కరుణ, దయ ప్రసరింపజేయాలని కోరుకుందాం", అని ప్రధానమంత్రి పేర్కొన్నారు.